पाएं अपने शहर की ताज़ा ख़बरें और फ्री ई-पेपरडाउनलोड करें
अस्पताल में भर्ती कोरोना संक्रमित पति की हालत में सुधार हुआ तो पत्नी की रिपोर्ट पॉजिटिव आ गई। इसी हताशा में शनिवार देर रात महिला ने इंडेक्स अस्पताल की दूसरी मंजिल से छलांग लगा दी। अब गंभीर हालत में इसका इलाज चल रहा है। महिला का नाम अनिता पति कमल 45 वर्ष निवासी नंदानगर है।
वह पति के साथ अटेंडर की भूमिका में थी। बताते हैं कि उसके पति की रिपोर्ट तो निगेटिव आ गई थी, लेकिन इस दौरान वह खुद पॉजिटिव हो गई। इसी तनाव में आकर उसने आत्महत्या की कोशिश की। देर रात पुलिस मौके पर पहुंच गई थी। खुड़ैल थाना प्रभारी मौके पर पहुंचे। फिलहाल घायल महिला का इंडेक्स अस्पताल में ही उपचार किया जा रहा है। उसकी हालत गंभीर बताई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn